98 RUPRECHT | Botanique. 
in nonnullis regionibus deficiente; in aliis vero pulverem album, Tabaxir 
dictum *) exhibent. In Moluccis, referente Rumphio, rarissima haec sub- 
stantia, contra vulgaris in Malabara, Bisnagara et Batecala s. n. Saccar 
Mambu. Idem in Peruvia, teste ill. Humboldt, praestat Guadua angustifolia, 
cujus cavitates pellucidam aquam saporis amoeni, interdum concretiones 
sordide albas, intus lacteas, Tabaxiro indico analogas, continent, potissimum 
ex acido siliceo (70) cum carbonate lixivae et calcis (30) formatas. Nullis 
Arundinariis haec proprietas singularis convenire videtur, quamquam in- 
crustationes siliceae ad nodos et internodia minori gradu non desint. 
Leleba nigra et magis adhuc L. prava ad usum domesticum ineptae sunt, 
quum lignum fistularum quam facillime frangatur, in Leleba autem alba 
segmenta ob tenacitatem torqueri possunt, imo ex internodiis fissis macera- 
tisque Tibing (Arundarb. cratio sp. aff.) fila nectuntur, Celebensium denique 
Arundarbor cratium ad pileos texendos subtilissimos idonea, a Macassarensi- 
bus et Boegensibus usitatos. 
Ex nodis vaginae foliorum originem sumunt, quarum infimae saepissime 
aphyllae, bracteaeformes occurrunt, superiores vero magis evolutae imbri- 
catim sese invicem tegunt et laminam externe et paulo infra apicem mediante 
petiolo articulatim insertam gerunt, aetate deciduam, quae quidem proprie- 
tas non multis aliis convenit graminibus. Interior autem et tenuior vaginae 
pars ad formandam impenditur ligulam, plerumque brevem truncatam, 
rarius ciliatam, laceram aut elongatam. Ab hac ligula fimbriae, saepe aetate 
deciduae, in auriculis vaginae lateralibus loco et conformatione diversae sunt, 
in Chusquea (exc. Ch. tenella) omnino dificiunt, optime vero in Merosta- 
chyis et Guaduis nonnullis evolutae, bonos suppeditant characteres, in spe- 
cialioribus indigitatos. 
12) Philos. Transact. 1780 et 1791. Brewster in Edinb. phil. Journ. No 16 — Van Hall 
Bydragen III p. 296. 
